**OBRAZLOŽENJE II. IZMJENE I DOPUNE PLANA PRORAČUNA ZA 2022. GODINU**

Prijedlog II. izmjene i dopune plana proračuna Grada Zlatara za 2022. godinu utvrđen je u iznosu od 35.579.758,76 kuna.

Planirano povećanje gradskih prihoda prvenstveno je zbog naloga Državnog ureda za reviziju da se moraju poduzimati radnje za urednu i pravovremenu naplatu gradskih prihoda što se poduzima kroz slanje izvoda otvorenih stavaka pravnim osobama, opomena te ovrha dok se ostali prihodi planiraju prema izvršenju.

Projekti Uređenje tržnice, opremanje kulturno informatičko turističkog centra, sanacija klizišta na području grada, MIPOS, izgradnja šumske ceste Jakopići – Oštrc / Oštrc – Črne Mlake sufinancirani iz fondova EU i državnog proračuna preneseni su u Proračun za 2023. godinu.

Pomoći Osnovnoj školi Ante Kovačića, Osnovnoj školi Belec te Srednjoj školi Zlatar preusmjerene su na povećanje sredstava za sufinanciranje prijevoza učenicima osnovnih i srednjih škola kao i na dodatno financiranje Dječjeg vrtića zbog povećanja cijene energenata.

Razlika sredstava za asfaltiranje nerazvrstanih cesta preusmjerena je na dodatne radove u Ulici Matije Gupca.

Povećavaju se i sredstva za uređenje nogostupa u Varaždinskoj ulici zbog dodatnih radova.

Za dodatnih 256.000,00 kuna se povećaju sredstva za sufinanciranje vrtića i obrta za čuvanje djece u drugim JLS zbog sve većeg broja djece.

Uređenje groblja, kao niti V. izmjena i dopuna prostornog plana, se neće izvršiti do kraja 2022. godine te se planira u Proračunu za 2023. godinu.

Kao radni materijal predložen je Proračun po pozicijama dok će se za potrebe objave, sukladno zakonu, ispisati prema računskom planu.